Chyzer Kornél emlékezete. 
63 
ország pókfaunájára vonatkozó nagybecsű művét, továbbá 
Magyarország balneologáját, mely műve német nyelven a 
[üres Enke cégnél jelent meg. Megírta Zemplén megye 
madarainak, halainak, lepkéinek és rovarainak lajstromát, ő 
volt közel 20 éven át az orvosok és természetvizsgálók vándor- 
gyűléseinek lelkes és fáradhatatlan elnöke. És még legutóbb 
két év előtt, megírta szülővárosának, Bártfának terjedelmes 
flóra- lajstromát, mely utolsó munkája a Dégen Árpád által 
szerkesztett Botanikai Lapokban jelent meg. 
Ily úttörő sokoldalúság lehetetlen, hogy ne érvényesült 
volna és ne részesült volna külső elismerésben. Tudományos 
intézeteink közűi első volt az akadémia, a mely Chyzert még 
segédőr korában levelező tagjává választotta. — Orvosi és 
hivatalos működését a király is méltányolta, a mikor minisz- 
teri tanácsossá nevezte ki öt, érdemeit azon kivűl a Ferenc 
József-, a vaskorona-, és a Lipótrend adományozásával 
látható módon is jutalmazta. Kebelbeli orvostársai pedig ezüst 
emlékéremmel, a Chyzer-plaquettel tisztelték meg 70-dik 
születésnapja alkalmával. 
Chyzer, a szenvedőknek és orvosoknak önzetlen barátja; 
az orvosi" rendnek, a közegészségügynek, a szenvedő emberi- 
ségnek és tudománynak nagy kárára sajnos, kimúlt. Hosszú 
betegeskedés után meghalt Budapesten, 1909. év szept. 15-én. 
Legyen emléke örök, eme puritán ember életpályája 
pedig, legyen minden orvosnak mintaképe és irányitója. 
